पाएं अपने शहर की ताज़ा ख़बरें और फ्री ई-पेपरडाउनलोड करें
शिकारपुर थाना के महुआ विशुनपुरवा गांव में प्रतिबंधित मांस के साथ एक युवक को पुलिस ने गिरफ्तार किया है। जबकि दूसरा युवक पुलिस को चकमा देकर फरार हो गया है। गिरफ्तार युवक की पहचान महुआ गांव निवासी महफुज आलम के रूप में किया गया है। वहीं, फरार युवक विशुनपुरवा गांव का शमशेर मियां है। दोनों युवकों पर प्रतिबंधित मांस बेचने के आरोप में एफआईआर दर्ज किया गया है। इस संबंध में प्रशिक्षु डीएसपी सह शिकारपुर थानाध्यक्ष संदीप गोल्डी ने बताया कि गुप्त सूचना मिली थी कि विशुनपुरवा गांव में प्रतिबंधित मांस बेची जा रही है।
सूचना के आधार पर एक पुलिस टीम का गठन किया गया। गठित पुलिस टीम ने विशुनपुरवा गांव में छापेमारी किया। छापेमारी के दौरान एक युवक को प्रतिबंधित मांस के साथ रंगे हाथ गिरफ्तार किया गया। जबकि दूसरा युवक मौके का फायदा उठा कर फरार हो गया। उन्होंने बताया कि फरार युवक विशुनपुरवा गांव का ही रहने वाला है। जिसकी पहचान कर ली गई है। दोनों युवकों पर प्रतिबंधित मांस बेचने का आरोप है। दोनों के विरुद्ध शिकारपुर थाना में एफआईआर दर्ज की गई है। प्रशिक्षु डीएसपी ने बताया कि गिरफ्तार युवक को जेल भेज दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn